พระราชกฤษฎีกาเปลี่ยนแปลงเขตเทศบาลเมืองฉะเชิงเทราจังหวัดฉะเชิงเทราพ.ศ. ๒๕๑๖ ภูมิพลอดุลยเดชป.ร.ให้ไว้ ณวันที่ ๓๐ ธันวาคม พ.ศ. ๒๕๑๖เป็นปีที่๒๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองฉะเชิงเทรา จังหวัดฉะเชิงเทราเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๖ แห่งธรรมนูญการปกครองราชอาณาจักรพุทธศักราช ๒๕๑๕ และมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองฉะเชิงเทราจังหวัดฉะเชิงเทรา พ.ศ. ๒๕๑๖มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองฉะเชิงเทรา จังหวัดฉะเชิงเทรา ซึ่งได้กำหนดไว้ในมาตรา๔ แห่งพระราชกฤษฎีกาจัดตั้งเทศบาลเมืองฉะเชิงเทรา จังหวัดฉะเชิงเทรา พุทธศักราช๒๔๗๘ เสียใหม่ โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ซึ่งตั้งอยู่ริมคลองลาวฝั่งใต้ ห่างจากศูนย์กลางทางหลวงแผ่นดินหมายเลข ๓๐๔ ตอนมีนบุรี - ฉะเชิงเทรา ฟากตะวันตกตามแนวเส้นตั้งฉาก ระยะ๒๐๐ เมตร เลียบตามริมคลองลาวและคลองท่าไข่ไปทางทิศตะวันออกเฉียงใต้ ถึงหลักเขตที่๒ ซึ่งตั้งอยู่ปลายถนนนรกิจ ริมคลองท่าไข่จากหลักเขตที่ ๒ เป็นเส้นตรงไปทางทิศตะวันออกเฉียงเหนือถึงหลักเขตที่ ๓ ซึ่งตั้งอยู่ริมคลองบ้านใหม่ฝั่งตะวันตกห่างจากศูนย์กลางทางหลวงจังหวัดหมายเลข๓๒๐๐ ฉะเชิงเทรา - บางน้ำเปรี้ยว วัดตามแนวคลองบ้านใหม่ ระยะ ๔๐๐ เมตรจากหลักเขตที่ ๓ เลียบตามริมคลองบ้านใหม่ฝั่งตะวันตกไปทางทิศเหนือระยะ ๑,๐๐๐ เมตร ถึงหลักเขตที่ ๔ ซึ่งตั้งอยู่ริมคลองบ้านใหม่จากหลักเขตที่ ๔ เป็นเส้นตั้งฉากกับทางหลวงจังหวัดหมายเลข๓๒๐๐ ฉะเชิงเทรา - บางน้ำเปรี้ยว ไปทางทิศตะวันออกข้ามทางหลวงจังหวัดหมายเลข ๓๒๐๐ ฉะเชิงเทรา - บางน้ำเปรี้ยว ถึงหลักเขตที่ ๕ซึ่งตั้งอยู่ห่างจากศูนย์กลางทางหลวงจังหวัดหมายเลข ๓๒๐๐ ฉะเชิงเทรา -บางน้ำเปรี้ยว ตามแนวเส้นตั้งฉาก ระยะ ๒๐๐ เมตรด้านตะวันออก จากหลักเขตที่ ๕ เป็นเส้นขนานกับทางหลวงจังหวัดหมายเลข๓๒๐๐ ฉะเชิงเทรา - บางน้ำเปรี้ยว ไปทางทิศใต้ ถึงหลักเขตที่ ๖ซึ่งตั้งอยู่ริมแม่น้ำบางปะกงฝั่งเหนือจากหลักเขตที่ ๖ เลียบตามริมแม่น้ำบางปะกงฝั่งเหนือไปทางทิศตะวันตกเฉียงใต้ถึงหลักเขตที่ ๗ ซึ่งตั้งอยู่ห่างจากสะพานข้ามแม่น้ำบางปะกงฟากตะวันออกตามแนวเส้นตั้งฉาก ระยะ ๒๐๐ เมตรจากหลักเขตที่ ๗ เป็นเส้นขนานกับทางหลวงแผ่นดินหมายเลข ๓๐๔ ตอนฉะเชิงเทรา- พนมสารคาม ไปทางทิศตะวันออกเฉียงใต้ ถึงหลักเขตที่ ๘ ซึ่งตั้งอยู่ริมทางหลวงแผ่นดินหมายเลข๓๐๔ ตอนฉะเชิงเทรา - พนมสารคาม ฟากเหนือ ตรงสามแยกตัดกับทางหลวงแผ่นดินหมายเลข ๓๑๕ตอนพนัสนิคม - ฉะเชิงเทราด้านใต้ จากหลักเขตที่ ๘เป็นเส้นตรงเลียบตามทางหลวงแผ่นดินหมายเลข ๓๐๔ ตอนฉะเชิงเทรา - พนมสารคามไปทางทิศตะวันตกข้ามทางหลวงแผ่นดินหมายเลข ๓๐๔ ตอนฉะเชิงเทรา - พนมสารคามแล้วหักเป็นเส้นตรงถึงหลักเขตที่ ๙ ซึ่งตั้งอยู่ห่างจากศูนย์กลางทางหลวงแผ่นดินหมายเลข๓๐๔ ตอนฉะเชิงเทรา - พนมสารคาม ฟากตะวันตก ตามแนวเส้นตั้งฉากระยะ ๒๐๐ เมตรจากหลักเขตที่ ๙ เป็นเส้นขนานกับทางหลวงแผ่นดินหมายเลข ๓๐๔ ตอนฉะเชิงเทรา- พนมสารคาม ไปทางทิศตะวันตกเฉียงเหนือข้ามแม่น้ำบางปะกง ถึงหลักเขตที่ ๑๐ ซึ่งตั้งอยู่ริมแม่น้ำบางปะกงฝั่งเหนือจากหลักเขตที่ ๑๐ เลียบตามริมแม่น้ำบางปะกงฝั่งเหนือไปทางทิศใต้ถึงหลักเขตที่ ๑๑ ซึ่งตั้งอยู่ริมปากคลองศรีโสธรฝั่งใต้ที่บรรจบกับแม่น้ำบางปะกงจากหลักเขตที่ ๑๑ เลียบตามริมคลองศรีโสธรไปทางทิศตะวันตกเฉียงใต้แล้วหักขนานกับถนนเข้าวัดโสธรฟากใต้ตามแนวเส้นตั้งฉาก ระยะ ๒๐๐ เมตร ถึงหลักเขตที่๑๒ ซึ่งตั้งอยู่ริมทางหลวงแผ่นดินหมายเลข ๓๑๔ บางปะกง - ฉะเชิงเทรา ฟากตะวันออกจากหลักเขตที่ ๑๒ เป็นเส้นตั้งฉากกับทางหลวงแผ่นดินหมายเลข๓๑๔ บางปะกง - ฉะเชิงเทรา ไปทางทิศตะวันตก ถึงหลักเขตที่ ๑๓ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๓๑๔ บางปะกง - ฉะเชิงเทรา ฟากตะวันตกตามแนวเส้นตั้งฉาก ระยะ ๒๐๐ เมตรด้านตะวันตก จากหลักเขตที่ ๑๓ เป็นเส้นขนานกับทางหลวงแผ่นดินหมายเลข๓๑๔ บางปะกง - ฉะเชิงเทรา ไปทางทิศเหนือ ถึงหลักเขตที่ ๑๔ ซึ่งตั้งอยู่ห่างจากศูนย์กลางทางหลวงแผ่นดินหมายเลข๓๐๔ ตอนมีนบุรี - ฉะเชิงเทรา ฟากใต้ ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๔ เป็นเส้นขนานกับทางหลวงแผ่นดินหมายเลข ๓๐๔ตอนมีนบุรี - ฉะเชิงเทรา ไปทางทิศตะวันตกแล้ววกไปทางทิศเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้ เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการสัญญาธรรมศักดิ์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองฉะเชิงเทรา จังหวัดฉะเชิงเทราพ.ศ. ๒๕๑๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองฉะเชิงเทรา จังหวัดฉะเชิงเทราได้เจริญขึ้นและมีชุมนุมชนอยู่หนาแน่น สมควรขยายเขตเทศบาลเมืองฉะเชิงเทรา จังหวัดฉะเชิงเทราเพื่อประโยชน์ในการบริหารกิจการและการทะนุบำรุงท้องถิ่นต่อไป จึงจำเป็นต้องตราพระราชกฤษฎีกานี้ขึ้นธิดาวรรณ/แก้ไข๒๘ ตุลาคม๒๕๔๕ปิติวรรณ/ปรับปรุง๑๒ มีนาคม ๒๕๖๓อรญา/ตรวจ๑ เมษายน ๒๕๖๓[๑]ราชกิจจานุเบกษา เล่ม ๙๐/ตอนที่ ๑๘๐/ฉบับพิเศษ หน้า ๙๔/๓๑ธันวาคม ๒๕๑๖